Airbus A380-800.
Airbus A380
**Airbus A380**, som er produsert av flyprodusenten Airbus, også kjent under kallenavnet «superjumbo», er verdens første jetdrevne passasjerfly med to komplette passasjerdekk pluss et underliggende godsdekk. Airbus avsluttet produksjonen av flyet grunnet dets dårlige drivstofføkonomi og leverte siste A380 i desember 2021.

Flyruter
--------

Airbus A380 hadde sin første kommersielle flyvning for Singapore Airlines den 25. oktober 2007 fra Singapore til Sydney. Flyet ble lansert under en seremoni i Toulouse den 18. januar 2005 og første flyvning fant sted den 27. april 2005. 

Emirates mottok den første av de 90 A380 som selskapet har bestilt den 28. juli 2008. Overtagelsen fant sted under en seremoni på Airbus' egen flyplass, Finkenwerder ved Hamburg. Den første kommersielle turen gikk fra Dubai til Kennedy-flyplassen i New York. Flyene ble deretter satt inn i rutetrafikk også til London og til Australia og New Zealand.

Spesifikasjoner og materialbruk
-------------------------------

Den nye modellen vil i utgangspunktet bli levert i to utgaver; A380-800, med plass til 525 passasjerer i tre klasser, med en rekkevidde på 15 000 km, og A380-800F, som er et rent fraktfly, med mulighet for å frakte 150 tonn over 10 400 km. Airbus planlegger å fortsette sin politikk som går ut på å utforme førerkabinen så lik de tidligere modellene som mulig. På den måten reduseres kostnadene forbundet med opplæring av piloter, i tillegg til at sikkerheten økes ved at mannskapet kun trenger å forholde seg til ett sett med prosedyrer for hvordan flyet skal håndteres.

### Skrog og vinger

Det benyttes om lag 22 % (alle prosenttall er på vektbasis) karbonfiberkompositter i skrog og vinger på Airbus A380. I tillegg vil man bruke laminatkompositten Glare i øvre deler av skroget. Aluminium står for om lag 60% av vekten mens stål og titan utgjør 10 %. I nedre deler av skroget vil man bruke plater av den relativt nyutviklede aluminiumlegeringen AA6013. Disse platene vil være sveiset sammen med lasersveising, eller friction stir welding, i stedet for tradisjonell nagling. I tillegg vil det i fraktversjonen A380F benyttes en nyutviklet aluminium-litiumlegering for å spare vekt. I passasjerversjonen brukes ikke denne legeringen, men i stedet brukes det mer etablerte legeringer som blant annet A7445 og AA2524. I haleroret er det brukt komposittmaterialer i stedet for aluminium.

Også i vingene benyttes det en god del nye legeringer. I alt er det utviklet syv nye aluminiumlegeringer for bruk i vingene på A380. Dette innebærer hovedsakelig legeringer av typen Al-Zn-Mg-Cu (AA7000). Det brukes også en del legeringer av typen Al-Cu-Mg (AA2000).

### Førerkabin

Førerkabinen er plassert mellom de to dekkene, og gir pilotene god sikt under taxing. Den tradisjonelle «stikka» med ratt er erstattet med en liten spak, én for hver av de to flyverne. Flyet flys etter fly-by-wire-systemet. (Det vil si at det er ingen direkte mekanisk forbindelse mellom stikke og rorene. Alle bevegelser med styrespaken overføres elektronisk til hydraulikk- eller elektromotorer som bevirker bevegelser på ror og flaps.)

Løse rutekart og innflyvningskart, som i andre fly vanligvis tas frem fra manualer og festes til et «clip-board», er erstattet med to data-skjermer hvor flyverne kan hente alle opplysninger fra flyets datasystemer ved hjelp av et vanlig tastatur.

Demonstrasjonsflyvninger
------------------------

Paris Air Show 2005
Første oversjøiske demonstrasjonsflyvning ble foretatt med den første prototypen (Reg.: F-WWOW) mellom 10. og 16. november 2005 til Singapore, Brisbane, Sydney, Melbourne og Kuala Lumpur. Til demonstrasjonsturen var flyet utstyrt med «decaler»-klistremerker som ble påført flyets skrog slik at det kunne presenteres for de fremtidige kunder med riktige farger og logo for de tre selskapene: Qantas, Singapore Airlines og Malaysia. Malt i selskapet Emirates' farger, den største kunde, med en ordre på 90 fly, ble en annen prototype (F-WWDD) fremvist på Dubai Air Show 20.-24. november 2005.  Per 20. mai 2006 har A380 landet i 10 land, Australia, Canada, Colombia, Frankrike, Tyskland, Malaysia, Singapore, Spania, De forente arabiske emirater og Storbritannia.

Ulykker
-------

Den 4. november 2010 fikk et Qantas A380 (VH-OQA) motorstopp på vei fra Singapore til Sydney, og ble tvunget til å returnere til Singapore Changi Airport. Deler fra motorens deksel falt ned på den indonesiske øya Batam. Det var ingen skader på passasjerer eller mannskap. På samme dag som denne hendelsen, kunngjorde Qantas at hele A380-flåten ville bli satt på bakken før avslutningen av en intern undersøkelse tatt i forbindelse med motorprodusenten Rolls-Royce plc.

Bestilte fly
------------

17 flyselskaper og én privatperson (Prins Al-Wallid, Saudi Arabia) hadde per februar 2011 bestilt til sammen 246 Airbus A380 og tegnet opsjoner for ytterligere 47. Det er blitt kalkulert at de totale kostnadene med å utvikle flyet vil beløpe seg til rundt 100 milliarder norske kroner. For å komme i balanse må produsenten levere 710 maskiner. Airbus Industrier regnet med en total levering på 1 200 maskiner. Ut over de 17 selskaper som har plassert bestilling har ytterligere 10-15 selskaper vist interesse i å kjøpe A380. I tillegg har en privatperson, en forretningsmann fra Uganda, Michael Ezra Kato meldt sin interesse for kjøp av en VIP-utgave av A380 I juni 2010 økte Emirates sin bestilling med ytterligere 32 eksemplarer av A380 og er nå den største kunde med 90 bestillinger.

Grunnet dårlig etterspørsel ble programmet avsluttet tidligere enn Airbus hadde anslått, og siste fly ble levert i desember 2021.

### Ordrebok kundevis

*Leverte fly viser status inklusive januar 2015*


| Bestillinger | Bestilte / opsjoner per modell | Leverte per modell |
| --- | --- | --- |
| Flyselskap | leveringsår (første fly) | -8XX | -841 | -842 | -843F | -861 | -863F | -841 | -842 | -843F | -861 | -863F |
|
| Frankrikes flagg Air Austral | 2014 | 2 |  |  |  |  |  |  |  |  |  |  |  |  |  |  |  |  |
| Spanias flagg Air Comet | 2010 | (4\*) |  |  |  |  |  |  |  |  |  |  |  |  |  |  |  |  |
| Frankrikes flagg Air France | 2009 |  |  |  |  |  |  |  |  | 13 | 2 |  |  |  |  |  | 3 |  |
| Storbritannias flagg British Airways | 2012 |  |  | 12 | 7 |  |  |  |  |  |  |  |  |  |  |  |  |  |
| Folkerepublikken Kinas flagg China Southern Airlines | 2009 |  |  | 5 |  |  |  |  |  |  |  |  |  |  |  |  |  |  |
| De forente arabiske emiraters flagg Emirates | 2008 |  |  |  |  |  |  |  |  | 90 |  |  |  |  |  |  | 15 |
| De forente arabiske emiraters flagg Etihad Airways | 2013 |  |  | 11 |  |  |  |  |  |  |  |  |  |  |  |  |  |  |
| USAs flagg ILFC | 2013 |  |  |  |  |  |  |  |  | 10 | 10 |  |  |  |  |  |  |  |
| Indias flagg Kingfisher Airlines | 2010 | 5 | 5 |  |  |  |  |  |  |  |  |  |  |  |  |  |  |  |
| Sør-Koreas flagg Korean Air | 2010 |  |  |  |  |  |  |  |  | 10 |  |  |  |  |  |  |  |  |
| Tysklands flagg Lufthansa | 2009 |  |  | 15 | 10 |  |  |  |  |  |  |  |  | 2 |  |  |  |  |
| Malaysias flagg Malaysia Airlines | 2011 |  |  | 6 |  |  |  |  |  |  |  |  |  |  |  |  |  |  |
| Australias flagg Qantas | 2008 |  |  | 20 | 4 |  |  |  |  |  |  |  |  | 8 |  |  |  |
| Qatars flagg Qatar Airways | 2012 | 5 | 2 |  |  |  |  |  |  |  |  |  |  |  |  |  |  |  |
| Singapores flagg Singapore Airlines | 2007 |  |  | 19 | 6 |  |  |  |  |  |  |  |  | 7 |  |  |  |  |
| Thailands flagg Thai Airways | 2010 |  |  | 6 |  |  |  |  |  |  |  |  |  |  |  |  |  |  |
|
| Sør-Koreas flagg Asiana Airlines | 2014 |  |  | 6 |  |  |  |  |  |  |  |  |  |  |  |  |  |  |
| Storbritannias flagg Virgin Atlantic | 2013 | 000 |  | 6 | 6 |  |  |  |  |  |  |  |  |  |  |  |  |  |
| Japans flagg Skymark Airlines | 2014 |  |  | 4 |  |  |  |  |  |  |  |  |  |  |  |  |  |  |
| Saudi-Arabias flagg Prins Al-Wallid | 2010 **?** |  | 000 | 1 | 000 | 000 | 000 | 000 | 000 | 000 | 000 | 000 |  000 |  00000 |  00000 |  00000 |  00000 |  00000 |
| Sum | 12 | 7 | 107 | 34 | 0 | 0 | 0 | 0 | 123 | 12 | 0 | 0 | 17 | 0 | 0 | 18 | 0 |
| Totalt | 236/47    | 35 |

  

**-8XX** : modell ikke bestemt

Antall med **\*** er ikke bekreftet hos Airbus ordrer- og leveranseliste.

  

### Leverte fly

Et Airbus A380 malt i Emirates’ farger under 2005 Dubai Air Show.
Airbus har ikke offentliggjort noen leveringsdatoer, men har flere ganger underrettet kundene om at levering kan bli forsinket, først med seks, senere med opptil 12 måneder:

* Singapore Airlines mottok sin første A380 i oktober 2007. I 2008 mottok de nr. 2 i januar, nr. 3 i mars, nr. 4 i april og nr. 5 i juni. Det 6. eksemplar ble levert i mai 2009. 7 levert i juli 2010
* Emirates, som er den største kunden med 90 fly i bestilling, mottok sin første 28. juli 2008. I 2008 mottok de nr. 2 i oktober, nr. 3 i november og nr. 4 i desember. I 2009 mottok de nr. 5 i april og nr. 6 og 7 i desember. I 2010 mottok de nr. 8 i januar, nr. 9 i mai og nr. 10. juni. nr. 11 i juli 2010, Nr. 12 i september 2010. Nr. 13 og 14 i november 2010
* Qantas mottok sitt første den 20. september 2008, videre nr. 2 og 3 i desember. I 2009 mottok de nr. 4 i august og nr. 5 i desember. I 2010 mottok de nr. 6 i januar. Nr. 7 i desember 2010.
* Air France fikk sitt første fly i oktober 2009. I 2010 mottok de nr. 2 i februar og nr. 3 i april.
* Lufthansa fikk sitt første i mai 2010. Nr. 2 i juli 2010

Airbus har kalkulert med at i alt 13 fly vil bli levert i løpet av 2008, til Qantas og Emirates, etterfulgt av en leveranse på 25 fly i 2009. Airbus regner med å levere et fly hver annen uke nå som produksjonen har kommet i gang. Etter korona-krisen ble alle A380 maskiner satt på bakken.

Bilder
------

* 
* 
* 
*

Referanser
----------

1. ↑  "Airbus A380 jet lands at Heathrow." *BBC Business News Online*. 18. mai, 2006.
2. ↑
3. ↑  *Airliner World* august 2010
4. ↑  Tim Hepher og Fabian Bimmer (16. desember 2021). «End of an era: Airbus delivers last A380 superjumbo». Reuters. Besøkt 28. desember 2021. «PARIS/HAMBURG, Dec 16 (Reuters) - Airbus (AIR.PA) delivered the final A380 superjumbo on Thursday, to Dubai's Emirates, marking the end of a 14-year run that gave Europe an instantly recognised symbol across the globe but failed to fulfil the commercial vision of its designers.»
5. ↑  «Emirates A380». Emirates. Arkivert fra originalen 7. november 2007.
6. ↑  «Lufthansa A380 Portal». Lufthansa. Arkivert fra originalen 2. desember 2007.  «Arkivert kopi». Archived from the original on 2. desember 2007. Besøkt 31. august 2009. CS1-vedlikehold: Uheldig URL (link)
7. ↑  «Qantas and the A380». Qantas.
8. ↑  «First To Fly A380». Singapore Airlines. Arkivert fra originalen 17. juni 2008.
9. ↑  *Airliner World* March 2011
10. ↑  Goldstein, Steve (26. oktober 2006). «Virgin Atlantic to delay A380 deliveries until 2013». Dow Jones MarketWatch. Besøkt 26. oktober 2006.
11. ↑  *Airliner World* april 2011
12. 1 2  «Airbus orders & deliveries». Airbus S.A.S. 30. september 2007. Arkivert fra originalen 8. februar 2012. Besøkt 10. oktober 2007.
13. ↑  Tidsskriftet *Airliner World*

Eksterne lenker
---------------

* (en) Offisielt nettsted Rediger på Wikidata

* (en) Airbus A380 – kategori av bilder, video eller lyd på Commons Rediger på Wikidata

* (en) Airbus A380 – galleri av bilder, video eller lyd på Commons Rediger på Wikidata
* Aircraft-Info.net – Airbus A380
* Airbus A380 cockpit

| * v
* d
* r
Luftfartøy fra Airbus |
| --- |
| Fly | 

|  |  |
| --- | --- |
| **Sivile (Airbus)** | A300 **·** A300 Beluga **·** A310 **·** A320-familien (A318 / A319 / A320 / A321) **·** A330 **·** A340 **·** A350 XWB **·** A380 **·** E-Fan (eksperimentelt) **·** A320neo-familien **·** A330neo (under utvikling) **·** NSR (foreslått) |
| **Militære (Airbus Defence and Space)** | A310 MRTT **·** CC-150 Polaris **·** A330 MRTT **·** A400M **·** C212 **·** CN235 **·** C295 **·** HC-144 **·** Mako/HEAT (kansellert) **·** KC-45 (foreslått) **·** Eurofighter Typhoon |

 |
| Helikoptere(Airbus Helicopters) | 

|  |  |
| --- | --- |
| **Sivile** | H120 **·** H125 **·** H130 **·** H135 **·** H145 **·** H155 **·** H160 **·** H175 **·** H215 **·** H225 **·** AS355 **·** SA/AS365 **·** X3 (eksperimentelt) |
| **Militære** | H125M Fennec **·** H135M **·** H145M **·** H215M **·** H225M **·** AS565 Panther **·** EC665 Tiger **·** HH/MH-65 **·** NH90 **·** UH-72 |

 |
| EU-portalen · Luftfartsportalen |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Universalis **·** Encyclopædia Universalis **·** GND **·** LCCN **·** NKC
 |